De Bauakustik bschäftigt se mim Schoischutz in Gebaidn. Schoischutz beginnt scho bei da Planung, z. B. suitast koane Schlofzimma glei nemad an Lift auordnan. Fian Luftschoischutz-Nochweis muass des Bewertete Schoidämm-Moß (Außnwänd, Fensta, Tian) und de Bewertete Standard-Schoipegldiffarenz (Innenwänd und Deckn) an gewissn Weat eareichn. Fian Keapaschoischutz (Trittschoischutz) vo Deckn is da Bewertete Standard-Trittschoipegl moßgeband.